Tantrum-vastrap | Hoeterbek se Toeterplek
Februarie 20, 2008 · Filed under Toet-toet!
Ek is so gatvol vir mense wat dink hulle het alleenreg op die aarde ek kan kots!
Gister-middag na werk stop ek gou by SPAR. Gewoonlik is dit maar besig daai tyd van die laat-middag.
Terwyl ek by die till staan, is daar ‘n kind ‘n paar tille aan wat redelik sy moer gestrip het en sy driewiel spin dat jy net klippe sien spat. Dadelik is daar mense wat hulle oë rol en sug en jy kan sien die kind irretteer hulle nou vreeslik. Dit maak my de bliksem in.
Wat my nog meer verbaas van die stok-innie-hol-bliksems wat julle aangluur, is; gryp jy nou daai kind daar en dan en gee hom ‘n pakslae, DAN moet jy die kyke sien. Ek het al ‘n tannie gehad wat na my toe gekom het, na ek my kind ‘n hou of 2 gegee het in ‘n winkelsentrum, wat my vra of was dit nou regtig nodig. Eerstens, het dit net mooi boggerol met enige iemand uit te waai as ek my kind wil dissiplineer nie. Ek is verantwoordelik daarvoor om my kind te leer van reg en verkeerd en solank ek nie my kind aanrand of mishandel nie, bly eerder weg, want jy is dalk net volgende….
Voor ek kinders gehad het, was my bek net so groot; ‘My kind sal nooit die voorreg he om ‘n tantrum te gooi nie, en ek sal dit en dat doen as sy dit wag’ Nê!
En net om my terug te bring aarde toe, kry ek ‘n kind met ‘n moerse sterk wil en wys sy my hoe min beheer jy oor ‘n 2jarige kan he as hy/sy ‘n vloermoer wil gooi. En as enige iemand gedink het dis vir daai ma lekker dat haar kind ‘n scene voor hordes mense maak – think again. Dis aaklig. So, hou op staar en bepaal jou by jou eie dinge.
Februarie 20, 2008 @ 6:54 nm
Sorry, hier kan ek nie help nie. Dis hopeloos te lank terug. My voëltjie maak reg om die nes te verlaat… maar in my tyd, kon jy die klein bliksem net daar in die winkel gryp, en sy boudjies goed warm maak.
Onlangs se lawaai
neykie on Carwash
Roer on Carwash
Skoor on Met die maan gepla
Skoor on Carwash
Dellie on Carwash
Ek kuier graag by...